Document ID: 32008D0427

KOMISJONI OTSUS,
8. mai 2008,
millega muudetakse otsuse 2002/308/EÜ (millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud) I ja II lisa
(teatavaks tehtud numbri K(2008) 1719 all)
(EMPs kohaldatav tekst)
(2008/427/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, (1) eriti selle artikleid 5 ja 6,
ning arvestades järgmist:
(1)
Komisjoni otsusega 2002/308/EÜ (2) on kehtestatud teatavate kalahaiguste suhtes heakskiidetud vööndite ja heakskiitmata vööndites asuvate heakskiidetud kalakasvanduste loetelu.
(2)
Saksamaa, Prantsusmaa, Itaalia, Austria ja Sloveenia on esitanud põhjendused taotlemaks teatavatele oma territooriumil heakskiitmata vööndis asuvatele kalakasvandustele viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud kalakasvanduse staatust. Esitatud dokumentidest ilmneb, et need kalakasvandused vastavad direktiivi 91/67/EMÜ artikli 6 nõuetele. Seepärast tuleks neile anda heakskiitmata vööndis asuva heakskiidetud kasvanduse staatus ja need kasvandused tuleks lisada heakskiidetud kasvanduste loetellu.
(3)
Taani, Prantsusmaa, Itaalia ja Ühendkuningriik on esitanud põhjendused VHSi ja IHNi suhtes heakskiidetud vööndite staatuse saamiseks teatavatele vöönditele, mis asuvad nende territooriumil. Esitatud dokumentidest ilmneb, et need vööndid vastavad direktiivi 91/67/EMÜ artikli 5 nõuetele. Seepärast tuleks neile anda heakskiidetud vööndi staatus ja lisada nad heakskiidetud vööndite loetellu.
(4)
Prantsusmaa ja Soome on esitanud põhjendused VHSi ja IHNi suhtes heakskiidetud vööndi staatuse saamiseks teatavatele oma territooriumil asuvatele vöönditele. Esitatud dokumentidest ilmneb, et need alad vastavad direktiivi 91/67/EMÜ artikli 5 nõuetele.
(5)
Saksamaa on teatanud VHSi leiust ühes kasvanduses, mida varem peeti sellest haigusest vabaks. Seega ei tuleks seda kasvandust otsuses 2002/308/EÜ enam nimetada VHSi-vabaks.
(6)
Taani on teatanud, et teatavad VHSi ja IHNi suhtes heakskiidetud kasvandused ei vasta hooldusnõuetele, et neid võiks lugeda VHSi-vabaks. Seega ei tuleks neid kalakasvandusi otsuses 2002/308/EÜ enam nimetada VHSi-vabadeks.
(7)
Itaalia on teatanud, et teatavad kavad VHSi ja IHNi suhtes heakskiidetud vööndi staatuse saamiseks, mis on heaks kiidetud komisjoni 28. augusti 2003. aasta otsusega 2003/634/EÜ (3) (millega kiidetakse heaks kavad kalahaiguste viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite ja heakskiitmata vööndites asuvate heakskiidetud kalakasvanduste staatuse saamiseks), on lõpule viidud. Seepärast tuleks neile anda vastavalt heakskiidetud vööndi ja kasvanduse staatus ning lisada nad vastavalt otsuses 2002/308/EÜ sätestatud heakskiidetud vööndite või heakskiitmata vööndites asuvate heakskiidetud kasvanduste loetellu.
(8)
Seetõttu tuleks otsust 2002/308/EÜ vastavalt muuta.
(9)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2002/308/EÜ muudetakse järgmiselt.
1)
I lisa asendatakse käesoleva otsuse I lisa tekstiga.
2)
II lisa asendatakse käesoleva otsuse II lisa tekstiga.
Artikkel 2
Käesolev otsus on adresseeritud liikmesriikidele.
Brüssel, 8. mai 2008

Labels: 0
18
6